Da yé-yé-æraen gikk mot slutten sent i 1960-årene, skiftet Hardy stil fra «søt og yndig popjente» til en mer moden og fasjonabel stil. Hun begynte et musikalsk samarbeid med låtskrivere som Patrick Modiano og Serge Gainsbourg. Med sistnevnte fikk hun også en hit med sangen «Comment te dire adieu» i 1968. Hun fikk også mye anerkjennelse og ros for albumet i 1971. Hardy var en anerkjent og populær person innen fransk musikk og kunst, og hun hadde status som fransk popikon. Hun fikk også høy status innen homokulturen, og ved flere anledninger uttalte hun at hennes «mest hengivne venner og tilhengere er homofile».